03/02/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 17 de xaneiro de 2014, da Xefatura Territorial da Coruña, pola que se autoriza administrativamente e se aproba o proxecto de execución dunha instalación eléctrica no concello de Culleredo (expediente IN407A 174/2013) Resolución do 17 de xaneiro de 2014, da Xefatura Territorial da Coruña, pola que se autoriza administrativamente e se aproba o proxecto de execución dunha instalación eléctrica no concello de Culleredo (expediente IN407A 174/2013)

Resolución do 17 de xaneiro de 2014, da Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución dunha instalación eléctrica no concello de Culleredo (expediente IN407A 174/2013). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Domicilio social: Avda. de Arteixo, 171, 15007 - A Coruña. Denominación: adecuación LMT, CT, RBT Escolas Culleredo. Situación: concello de Culleredo. Características técnicas: Liña de media tensión aérea a CT rúa das Paxariñas, a 15/20 kV., cunha lonxitude de 0,072 km, coa orixe en apoio n.º 66 proxectado que substitúe ao existente da LMT SBN-717B, no tramo entre a derivada ao CT Tarrío II (expediente 498/2008) e a derivada ao CT Liñares (expediente 30.816), en condutor LA-56/54,6 mm² que substitúe ao existente tipo LA-30, e final en apoio n.º 66/2 proxectado a instalar na LMT SBN-717B, que substitúe ao pórtico do CT Escolas Culleredo a retirar (expediente 27.398), onde realizarase o paso aéreo-subterrado da LMTS proxectada. Liña de media tensión soterrada a CT rúa das Paxariñas, a 15/20 kV, cunha lonxitude de 0,023 km, coa orixe no paso aéreo-soterrado a realizar no apoio n.º 66/2 proxectado a instalar na LMT SBN-717B, que substitúe ao pórtico do CT Escolas Culleredo a retirar (expediente 27.398), en condutor RHZ1-2OL-12/20 kV- 1x240 Al, e final no CT rúa das Paxariñas proxectado. Centro de transformación (CT) prefabricado rúa das Paxariñas, cunha potencia de 250 kVA, e unha relación de transformación de 15.000/400-230 V. Saídas da rede de baixa tensión soterrada, coa orixe no CT rúa das Paxariñas proxectado, cunha lonxitude de 0,036 km, en condutor XZ1-0,6/1 Kv-4(1X240 Al), e final na rede existente. Cumpridos os trámites ordenados na Lei 54/1997, do 27 de novembro (BOE n.º 285), do sector eléctrico, e no título VII, capítulo II do Real decreto 1955/2000, do 1 de decembro (BOE n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da dita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e o medio ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 17 de xaneiro de 2014. Susana Vázquez Romero Xefa territorial da Coruña